cyanic-selkie/wikianc huggingface dataset:
ঘাটাইল উপজেলা
ভূ-প্রকৃতি
এ অঞ্চলের মাটি অ্যালুমিনা (১৯.৯৫% থেকে ২১.০৭%) ও লৌহ অক্সাইডে (৮.১২% থেকে ৯.৮২%) সমৃদ্ধ। এছাড়াও এতে যৌগ পদার্থ, দ্রবণীয় লবণ ও উদ্ভিজ্জ পদার্থ রয়েছে। এর প্রসারণ ক্ষমতা হলোসিন যুগের মাটির চেয়ে সামান্য বেশি। ঘাটাইলে মূলত তিন ধরনের মৃত্তিকা বেশি দেখা যায়: গাঢ়-লাল বাদামি রঙের সোপান-মৃত্তিকা, অম্লীয় অববাহিকা এঁটেল মাটি ও অগভীর লাল-বাদামি সোপান-মৃত্তিকা।
প্রশাসন
থাম্ব|[[শহীদ সালাহউদ্দিন সেনানিবাস|শহীদ সালাহউদ্দিন সেনানিবাসের ফায়ারিং রেঞ্জ, ঝরকা।]] ঘাটাইল উপজেলা মোট ১৪টি ইউনিয়ন, ১টি পৌরসভা, ৪২৭টি গ্রাম ও ৩০৬টি মৌজায় বিভিক্ত। ইউনিয়নগুলো হলো, দেউলাবাড়ী, ঘাটাইল, জামুরিয়া, দিগড়, দিঘলকান্দি, আনেহলা, দেওপাড়া, ধলাপাড়া, সন্ধানপুর, লোকেরপাড়া, রসুলপুর, সংগ্রামপুর, সাগরদিঘি এবং লক্ষিন্দর। ব্রিটিশ শাসনামলে ১৯৬১ সালে এখানে থানা বা পুলিশ স্টেশন স্থাপন করা হয়। বাংলাদেশ স্বাধীনতা লাভের পর ১৯৮৩ সালে ঘাটাইলকে উপজেলা করা হয়। উপজেলা প্রশাসনের আবেদনের ভিত্তিতে স্থানীয় সরকার, পল্লী উন্নয়ন ও সমবায় মন্ত্রণালয় ২০১৪ সালের ২১ আগস্ট ধলাপাড়া, রসুলপুর ও সন্ধানপুর ইউনিয়নকে ভেঙে সংগ্রামপুর, সাগরদিঘি ও লক্ষিন্দর নামে আরও তিনটি নতুন ইউনিয়ন তৈরির গেজেট প্রকাশ করে। ১৯৯৮ সালের ১২ সেপ্টেম্বর স্থানীয় সরকার মন্ত্রণালয় ঘাটাইল শহরের ১১.০২ বর্গ কিলোমিটার এলাকাকে পৌরসভা হিসেবে ঘোষণা করে। পৌরসভাটি ১১টি গ্রাম ও ৯টি ওয়ার্ড নিয়ে গঠিত। পৌরসভাটির বর্তমান মেয়ার হিসেবে দায়িত্ব পালন করছেন শহিদুজ্জামান খান।
টাঙ্গাইল জেলায় শহীদ সালাহউদ্দিন সেনানিবাস ও যমুনা সেনানিবাস নামে দুটি সেনানিবাস রয়েছে যার মধ্যে শহীদ সালাহউদ্দিন সেনানিবাস ঘাটাইল উপজেলার বাইচাইল ১নং গেট এবং ঝরকা ২নং গেট অবস্থিত। এ সেনানিবাসে ১৯ পদাতিক ডিভিশনের সদর দপ্তর অবস্থিত। এর অধীনে রয়েছে ময়মনসিংহ সেনানিবাসের ৭৭ পদাতিক ব্রিগেড ও যমুনা সেনানিবাসের ৯৮ মিশ্র ব্রিগেড। এছাড়া ১৯ গোলন্দাজ ব্রিগেড, ৩০৯ পদাতিক ব্রিগেড ও ৭ হর্স সাজোয়া রেজিমেন্ট ঘাটাইল এরিয়া কমান্ডের আওতাভূক্ত।
বাংলাদেশ জাতীয় সংসদ নির্বাচনে ঘাটাইলের সংসদীয় আসন টাঙ্গাইল-৩। এ আসনটি জাতীয় সংসদে ১৩২ নং আসন হিসেবে চিহ্নিত। বাংলাদেশ স্বাধীনতা লাভের পর অনুষ্ঠিত ১৯৭৩ সালের প্রথম জাতীয় সংসদ নির্বাচনেই ঘাটাইলের সংসদীয় আসনটি তৈরি করা হয়। প্রথম নির্বাচনে এ আসন থেকে সংসদ সদস্য নির্বাচিত হন বাংলাদেশ আওয়ামী লীগের শামসুর রহমান খান শাহজাহান। শামসুর রহমান ১৯৭১ সালে অস্থায়ী বাংলাদেশ সরকারের (মুজিবনগর সরকার নামে পরিচিত) ২ নং আঞ্চলিক প্রশাসন (টাঙ্গাইল ও ময়মনসিংহ আঞ্চলিক প্রশাসন) পরিচালনার দায়িত্ব পান। তিনি ১৯৭০-এর নির্বাচনে আওয়ামী লীগের প্রার্থী হিসেবে টাঙ্গাইল-৩ (ঘাটাইল) আসন থেকে জয়ী হয়ে গণপরিষদের সদস্য নির্বাচিত হন।
১৯৭৯ সালে বাংলাদেশ জাতীয়তাবাদী দলের (বিএনপি) শওকত আলী ভূঁইয়া, ১৯৮৬ সালে পুনরায় আওয়ামী লীগের শামসুর রহমান খান শাহজাহান ও ১৯৮৮ সালে জাতীয় পার্টির সাইদুর রহমান খান নির্বাচিত হন। ১৯৯১, ফেব্রুয়ারি ১৯৯৬, জুন ১৯৯৬ ও ২০০১ সালের নির্বাচনে টানা সংসদ সদস্য নির্বাচিত হন বাংলাদেশ জাতীয়তাবাদী দলের (বিএনপি) লুৎফর রহমান খান আজাদ। আজাদ খালেদা জিয়ার দ্বিতীয় মন্ত্রীসভায় প্রথমে বস্ত্র ও পাট প্রতিমন্ত্রী ও পরবর্তীতে শ্রম ও কর্মসংস্থান মন্ত্রণালয়ের প্রতিমন্ত্রী হিসেবে দায়িত্ব পালন করেন।
২০০৮ সালে আওয়ামী লীগের মোহাম্মদ মতিউর রহমান এ আসন থেকে নির্বাচিত হন কিন্তু ২০১২ সালে তার মৃত্যুর পর এখানে উপনির্বাচন অনুষ্ঠিত হয় যাতে স্বতন্ত্র প্রার্থী হিসেবে আমানুর রহমান খান রানা নির্বাচিত হন। পরবর্তীতে তিনি ২০১৪ সালে আওয়ামী লীগের মনোনয়নে পুনরায় নির্বাচিত হন। ২০১৮ সালের সর্বশেষ একাদশ জাতীয় সংসদ নির্বাচনে আমানুরের পিতা আতাউর রহমান খান বাংলাদেশ আওয়ামী লীগের মনোনয়নে এ আসনের সংসদ সদস্য নির্বাচিত হন।
জনসংখ্যা উপাত্ত
২০১১ সালের আদমশুমারি অনুযায়ী, উপজেলার মোট জনসংখ্যা ৪,৩৪,৩০০ জন। এর মধ্যে পুরুষ ২,১৩,৫২৬ জন এবং মহিলা ২,২০,৮০৪ জন। মোট জনসংখ্যার ৯৫.৪% মুসলিম, ৩.৪% হিন্দু এবং ১.২% অন্যান্য ধর্মালম্বী। উপজেলায় মোট ভোটার ২,৮৬,২০৭ জন। পুরুষ ভোটার ১,৪১,৬২৪ এবং মহিলা ভোটার ১,৪৪,৫৮৩ জন। উপজেলায় মোট ১,০৪,০৩০ টি পরিবার রয়েছে।
অর্থনীতি
কৃষি নির্ভর অর্থনীতির বাইরে মৎস্য, গবাদিপশু, হাঁস-মুরগির খামার, আসবাবপত্রের কারখানা, কুটিরশিল্প, মৃৎশিল্প, লৌহশিল্প ও ইটভাটাসহ প্রভৃতি এ উপজেলার অর্থনীতির অন্যতম চালিকা শক্তি। আনারস, পাট, তরমুজ, কলা, ধান ও তেল রপ্তানি করে বৈদেশিক মুদ্র অর্জন করে থাকে। প্রাকৃতিকভাবে ঘাটাইলে মাছ, কাঠ, রেশম, মোম, মধু সংগ্রহ করা হয়। ঘাটাইলের পাকুটিয়া বাজার থেকে পশুর চামড়া বাংলাদেশের বিভিন্ন স্থানে প্রেরণ করা হয়। লক্ষিন্দর ইউনিয়ন একটি শিল্প এলাকা এই ইউনিয়নে বর্তমানে প্রায় ৩৫/৩৬ টির মতো বানিজ্যিক শিল্পকারখানা রয়েছে।
সাহিত্য ও সংস্কৃতি
আদিকাল থেকেই এ অঞ্চলে সাহিত্য ও সংস্কৃতি বৈচিত্র লক্ষ্য করা যায়। ঘাটাইল উপজেলার প্রধান ভাষা বাংলা। ঐতিহাসিক কেদারনাথ মজুমদার উল্লেখ করেন, দার্শনিক ও চৈতন্য ভক্ত মধ্বাচার্য এ উপজেলার গুপ্ত বৃন্দাবনে কিছুদিন অবস্থান করে বৈষ্ণবকাব্য চণ্ডীমঙ্গল রচনা করেন। তবে, ভাষাতাত্ত্বিক ও সাহিত্য বিশারদ সুকুমার সেন এই মতের বিরোধীতা করেছেন। মধ্যযুগীয় বাংলা সাহিত্যের মঙ্গলকাব্য ধারার অন্যতম প্রধান কাব্য মনসামঙ্গলের ৬২ জন রচয়িতার মধ্যে কানাহরি দত্ত, নারায়ণদেব, দ্বিজবংশী দাসসহ বেশ কয়েকজন কবি এ অঞ্চলের বেহুলা ও লক্ষীন্দর গ্রামের বিভিন্ন ঘটনা বর্ণনা করেছেন মনসামঙ্গলে তুলে ধরেছেন বলে স্থানীয়রা মনে করে থাকেন। সরকারি ওয়েবসাইটের তথ্যানুযায়ী, মনে করা হয় পদ্মপুরাণের বাংলা একটি সংস্করণের কবি ছিলেন পূর্নচন্দ্র মিত্র যিনি ঘাটাইলের গলগন্ডা গ্রামে জন্মগ্রহণ করেন।
এছাড়াও ধর্মমঙ্গল কাব্য রচয়িতাদের মধ্যে বয়ড়া গ্রামের রম্নপরাম নামে একজন কবি ছিলেন বলে জানা যায়। ঘাটাইল থেকে বেশ কিছু প্রাচীন পুঁথি উদ্ধার করা হয় যার মধ্যে বীরসিংহ গ্রামের বরকত সরকারের ‘ইমাম সাগরের পুঁথি’ ও জহির উদ্দিনের কিছু পুঁথি উল্লেখযোগ্য। বাংলাদেশের অন্য অনেক অঞ্চলের মত বিয়ের অনুষ্ঠানে ডুলি এবং পালকির প্রচলন ছিল।
ঘাটাইলের আধুনিক কবি ও সাহিতিক্যকদের মধ্যে উল্লেখযোগ্য হলেন একুশে পদকপ্রাপ্ত রফিক আজাদ এবং বাংলা একাডেমি সাহিত্য পুরস্কারপ্রাপ্ত সাইয়িদ আতীকুল্লাহ। নাট্য ব্যক্তিত্বদের মধ্যে রয়েছেন একুশে পদকপ্রাপ্ত মামুনুর রশীদ ও জাতীয় চলচ্চিত্র পুরস্কারপ্রাপ্ত শহীদুজ্জামান সেলিম। এছাড়া, সাংবাদিকতা, সঙ্গীত, নৃত্য ও ক্রীড়ায় ঘাটাইলের উল্লেখযোগ্য অবদান রয়েছে। স্থানীয়ভাবে প্রকাশিত পত্রিকাগুলোর মধ্যে সৎসঙ্গ সংবাদ, মাসিক ঘাটাইল, রকমারী, অন্তরঙ্গ, গতি, গাংচিল, ঝিনুক, ঘাটাইল পরিক্রমা, সময়চিত্র, সাপ্তাহিক ঘাটাইল, সোনার কাঠি, টোক, প্রদীপন ও উপত্যকা প্রভৃতি উলেস্নখ্যযোগ্য। সাংস্কৃতিক প্রতিষ্ঠানের মধ্যে ঘাটাইলে ৩টি গ্রন্থাগার, ৬টি সিনেমা হল, ১টি অডিটরিয়াম, মহিলা সঙ্গীত একাডেমি, ১টি নাট্যদলসহ ১২টি খেলার মাঠ রয়েছে।
শিক্ষা
২০১১ সালের হিসেব অনুযায়ী ঘাটাইল উপজেলার গড় সাক্ষরতার হার শতকরা ৪৪ ভাগ (পুরুষ ৪৭.৬%, মহিলা-৪০.৬%)। উপজেলায় ১টি মহিলা কলেজসহ মোট ৭টি কলেজ, ৩৬টি বালক উচ্চ মাধ্যমিক বিদ্যালয় ও ৭টি বালিকা উচ্চ মাধ্যমিক বিদ্যালয়, ৪টি উচ্চ মাধ্যমিক সংলগ্ন প্রাথমিক বিদ্যালয়, ২৪টি উচ্চ বিদ্যালয়, ২টি বালিকা উচ্চ বিদ্যালয়, ৬টি নিম্ন মাধ্যমিক বিদ্যালয়, ফাজিল পর্যায়ে ৫টি সিনিয়র মাদ্রাসা, ২৭টি দাখিল মাদ্রাসা, ১৫৯টি সরকারি প্রাথমিক বিদ্যালয় এবং ১৭টি স্বল্পব্যয়ী প্রাথমিক বিদ্যালয়।
ঘাটাইলের পাকুটিয়াতে ১৯১৫ সালের ২ জানুয়ারি পাকুটিয়া এম.ই স্কুল নামে একটি পাঠশালা প্রতিষ্ঠিত হয়। এ বিদ্যালয়টি ১৯৪৫ সালে পাকুটিয়া গণ উচ্চ বিদ্যালয় ও ১৯৫৩ সনের ১ জানুয়ারি এটি সরকারি স্বীকৃতি লাভ করে। বর্তমানে এটি পাকুটিয়া পাবলিক স্কুল এন্ড কলেজ নামে পরিচিত। এ উপজেলার অন্যান্য উল্লেখযোগ্য শিক্ষা প্রতিষ্ঠানের মধ্যে রয়েছে, ঘাটাইল গন পাইলট মডেল উচ্চ বিদ্যালয় (১৯৩৯),ব্রাহ্মণশাসন খাদিজা আছিয়া গণ উচ্চ বলিকা, বিদ্যালয়(১৯৮৫),কদমতলী হাসান আলী পাবলিক উচ্চবিদ্যালয়, জিবিজি বিশ্ববিদ্যালয় কলেজ (১৯৬৯), ঘাটাইল ক্যান্টনমেন্ট পাবলিক স্কুল অ্যান্ড কলেজ (১৯৯১), ব্রাহ্মণশাসন মহিলা কলেজ ও গালা গণ উচ্চ বিদ্যালয় (১৯৬৪)।
ঘাটাইল উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।
মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। ঘাটাইলে উচ্চ মাধ্যমিকের পর উচ্চ শিক্ষার জন্য শুধুমাত্র জিবিজি বিশ্ববিদ্যালয় কলেজ রয়েছে যা জাতীয় বিশ্ববিদ্যালয়ের অধীন বিএ ও এমএ ডিগ্রি প্রদান করে।
বাংলাদেশের শিক্ষাক্ষেত্রে গুরুত্বপূর্ণ ভূমিকা পালন করেছেন ঘাটইল উপজেলার এমন উল্লেখযোগ্য ব্যক্তিত্বের মধ্যে রয়েছেন বাংলাদেশ বিজ্ঞান একাডেমির প্রতিষ্ঠাতা ফেলো ও জাহাঙ্গীরনগর বিশ্ববিদ্যালয়য়ের সাবেক উপাচার্য মফিজ উদ্দিন আহমেদ, শিক্ষাবিদ ও স্বদেশী আন্দোলন কর্মী রজনীকান্ত গুহ এবং বঙ্গবন্ধু শেখ মুজিব মেডিকেল বিশ্ববিদ্যালয়ের সাবেক উপাচার্য কামরুল হাসান খান।
যোগাযোগ ব্যবস্থা
থাম্ব|ঘাটাইল বাজারের অটো রিক্সা রাখার স্থান। বাংলাদেশের জাতীয় মহাসড়ক এন৪ (জয়দেবপুর (এন৩, আর৩১০) - কাড্ডা (এন১০৫) - টাঙ্গাইল (এন৪০৪) - এলেঙ্গা (এন৪০৫) - মধুপুর (এন৪০১) - জামালপুর) ঘটাইল শহরকে জয়দেবপুর থেকে টাঙ্গাইল হয়ে জামালপুরের সাথে সংযোগ স্থাপন করেছে। এন৪ সড়কটি মধুপুর উপজেলায় গিয়ে এন৪০১ নাম্বার সড়কে মিলিত হয়েছে যেটি ময়মনসিংহকে (এন৩) ঘাটাইলের সাথে সংযুক্ত করেছে। অর্থাৎ টাঙ্গাইল-ময়মনসিংহ সড়কের কালিহাতী উপজেলার পর এবং মধুপুর উপজেলার পূর্বে ঘটাইলের অবস্থান।
ঘাটাইল থেকে ঢাকাগামী অধিকাংশ বাস মহাখালী বাস টার্মিনালে এসে থামে। ঘাটাইল জিরো পয়েন্ট থেকে টাঙ্গাইল জেলা সদরের দূরুত্ব ৩০ কিলোমিটার, ময়মনসিংহের দূরত্ব ৬৭ কিলোমিটার, রাজধানী ঢাকার দূরত্ব ১১৭ কিলোমিটার। এ উপজেলায় ১৯১ কিলোমিটার পাকারাস্তা ও ৯৫০ কিলোমিটার কাঁচারাস্তা। ঘাটাইল বাস স্ট্যান্ড থেকেই মূলত বিভিন্ন গন্তব্যে বাস ছেড়ে যায়। এ উপজেলায় কোন রেললাইন বা ট্রেন যোগাযোগের ব্যবস্থা নেই।
স্বাস্থ্য
সামগ্রিকভাবে বাংলাদেশের শিক্ষা ও স্বাস্থ্য হার তুলনামূলক কম হলেও এটি মূলত দারিদ্র্যতার সাথে সম্পর্কিত হওয়ায়, এর উন্নতির সাথে সাথে বর্তমানে স্বাস্থ্য সেবাও বৃদ্ধি পাচ্ছে। ঘাটাইল অঞ্চলে অপুষ্টি, পরিবেশগত স্যানিটেশন সমস্যা, ডায়াবেটিস, সংক্রামক রোগ প্রভৃতি বেশি দেখা যায়। উপজেলায় একটি সরকারি হাসপাতালের সাথে সাথে ৬টি উপ-স্বাস্থ্যকেন্দ্র, ৫৪টি কমিউনিটি ক্লিনিক ও ১১টি পরিবার কল্যাণ কেন্দ্র রয়েছে।
বাংলাপিডিয়ার তথ্য অনুযায়ী, উপজেলার ৮৯.৮৭% মানুষ নলকূপ থেকে, ০.২২% পুকুরের, ১.২১% ট্যাপ থেকে ও ৮.৭০% অন্যান্য উৎস থেকে পানি পান করেন। ৫১.২৬% পরিবারে স্বাস্থ্যকর স্যানিটেশন ব্যবস্থার মধ্যে গ্রামে ৪৯.২১% ও শহরে ৮৫.৬৮% এবং ২৩.৮৯% পরিবারের স্যানিটেশন ব্যবস্থা অস্বাস্থ্যকর। এছাড়া, ২৪.৮৫% পরিবারের কোন স্যানিটেশন ব্যবস্থা নেই।
ধর্মীয় প্রতিষ্ঠান
ঘাটাইলের ৯৫.৪% মানুষ ইসলাম ধর্মের অনুসারী। এছাড়া ৩.৪% হিন্দু এবং ১.২% অন্যান্য ধর্মালম্বী মানুষ বসবাস করে। এ উপজেলায় ৩৬২টি মসজিদ, ৩০টি মন্দির ও ১টি গির্জা রয়েছে। উল্লেখযোগ্য ধর্মীয় প্রতিষ্ঠানের মধ্যে রয়েছে, সাত গম্বুজ বিশিষ্ট ধলাপাড়া জামে মসজিদ যা ১৯১৭ সালে স্থানীয় জমিদার ছমির উদ্দিন চৌধুরী উপজেলার ধলাপাড়া গ্রামে নির্মাণ করেন। গুপ্ত বৃন্দাবন সনাতন ধর্মাবলম্বীদের কাছে গুরুত্বপূর্ণ স্থান। অনুকূলচন্দ্র চক্রবর্তীর প্রতিষ্ঠিত সৎসঙ্গ আন্দোলনের বাংলাদেশে বর্তমানে দুটি দল রয়েছে যাদের মধ্যে একটি হল পাবনার ‘হিমাইতপুর সৎসঙ্গ আশ্রম’ ও ঘাটাইলের পাকুটিয়ায় অবস্থিত ‘সৎসঙ্গ বাংলাদেশ’ আশ্রম। অনুকূলচন্দ্র চক্রবর্তী পাবনায় সৎসঙ্গ প্রতিষ্ঠার পর ১৯৪৬ সালে ভারত গমন করেন ও সেখানেই তিনি মৃত্যুবরণ করেন। ভারত বিভাজনের পর পূর্ব পাকিস্তান সরকার পাবনার সৎসঙ্গের স্থানটি অধিগ্রহণ করার পর এর প্রধান কার্যালয় পাকুটিয়াতে স্থানান্তরিত হয়।
উল্লেখযোগ্য স্থান
ঘাটাইলে বেশ কয়েকটি পর্যটন আকর্ষণ ও ঐতিহাসিক স্থান রয়েছে। যার মধ্যে উল্লেখযোগ্য হল,
ইসমাঈল হোসেন বেঙ্গল
ইসমাইল হোসেন বেঙ্গল বাংলাদেশের স্বাধীনতা যুদ্ধের একজন মুক্তিযোদ্ধা। মুক্তিযুদ্ধের সময় তিনি ঢাকার বেঙ্গল প্লাটুনের কমান্ডার ছিলেন। একজন মুক্তিযোদ্ধা সংগঠক হিসেবে স্বাধীন বাংলাদেশের স্থপতি বঙ্গবন্ধু শেখ মুজিবুর রহমান কর্তৃক বেঙ্গল খেতাবপ্রাপ্ত। পর্যায়ক্রমে জাতীয় পার্টি,  বিএনপির একজন প্রাক্তন রাজনীতিবিদ। তিনি লিবারেল ডেমোক্রেটিক পার্টির-(এলডিপি) প্রেসিডিয়াম সদস্য ছিলেন।
জন্ম ও প্রারম্ভিক জীবন
ইসমাঈল হোসেন বেঙ্গলের জন্মগত নাম হচ্ছে ইসমাঈল হোসেন। তিনি বাংলাদেশের চট্টগ্রাম বিভাগের চাঁদপুর জেলার ফরিদগঞ্জ উপজেলার ৭ নং পাইকপাড়া উত্তর ইউনিয়নে জন্মগ্রহণ করেন। বাংলাদেশের স্বাধীনতা যুদ্ধে ঢাকায় বেঙ্গল প্লাটুনের কমান্ডার হিসেবে দায়িত্ব পালন করেন। বীরত্বের সাথে এই কমান্ডারের দায়িত্ব পালন শেষে দেশ স্বাধীন হলে বঙ্গবন্ধু শেখ মুজিবুর রহমান তাকে বেঙ্গল খেতাব প্রদান করেন। যার কারণে তার নামের শেষে বেঙ্গল শব্দটি যুক্ত হয়।
বাংলাদেশের স্বাধীনতায় অবদান
বাংলাদেশের স্বাধীনতা যুদ্ধের সময় তিনি রাজধানী ঢাকার বেঙ্গল প্লাটুনের কমান্ডার ছিলেন এবং বীরত্বের সাথে কমান্ডারের দায়িত্ব পালন করেন। তিনি স্বাধীনতা যুদ্ধের পরে রেসকোর্স ময়দানে বঙ্গবন্ধু শেখ মুজিবুর রহমানকে "গার্ড অব অনার" সালাম প্রদর্শন করেন লক্ষ লক্ষ মুক্তিযোদ্ধার উপস্থিতিতে। পরবর্তী সময়ে সারা দেশে ঘুরে ঘুরে মুক্তিযোদ্ধাদের সংগঠিত করেন।
কর্মজীবন
তিনি কর্মজীবনে একজন রাজনীতিবিদ ও ব্যবসায়ী। তিনি মুক্তিযোদ্ধা সংসদের অন্যতম প্রতিষ্ঠাতা ও সাংগঠনিক সম্পাদক ছিলেন। পরবর্তীতে এর সিনিয়র সহ-সভাপতির দায়িত্ব পালন করেন। জাতীয়তাবাদী মুক্তিযোদ্ধা সংসদের চেয়ারম্যান হিসেবেও তিনি দায়িত্ব পালন করছেন। এছাড়াও জাতীয়তাবাদী মুক্তিযোদ্ধা দলের উপদেষ্টা ও মুক্তিযোদ্ধা প্রজন্মের প্রধান উপদেষ্টা হিসেবে দায়িত্ব পালন করছেন।
রাজনৈতিক জীবন
তিনি তার রাজনৈতিক জীবন শুরু করেন সাবেক রাষ্ট্রপতি হুসেইন মুহাম্মদ এরশাদ-এর গঠিত প্রথম দল জনদল এর মাধ্যমে। ইসমাঈল হোসেন বেঙ্গল এই দলের ১নং প্রতিষ্ঠাতা ও সাংগঠনিক সম্পাদক ছিলেন। এরই মাধ্যমে তার রাজনৈতিক জীবনের সূচনা হয়। পরে জাতীয় পার্টি (এরশাদ) প্রতিষ্ঠিত হলে তিনি উক্ত দলে যোগ দেন এবং এই দলের কেন্দ্রীয় সাংগঠনিক সম্পাদক হিসেবে দায়িত্ব পালন করেন। ১৯৮৮ সালের নির্বাচনে সাবেক চাঁদপুর-৬ (বর্তমানে চাঁদপুর-৪) এবং ঢাকা-১০ (রমনা) আসনে জাতীয় পার্টির মনোনয়ন পান। কিন্তু পরবর্তীতে দলের সিদ্ধান্তে আর নির্বাচন করেননি। জাতীয় পার্টির নির্বাচন পরিচালনা কমিটির প্রধান সমন্বয়কের দায়িত্ব পালন করেন ১৯৯১ সালের নির্বাচনে। পরবর্তীতে তিনি বিএনপিতে যোগ দেন এবং বিএনপির নির্বাহী কমিটির অন্যতম সদস্য ছিলেন।
রাজনৈতিক কর্মসূচি
ইসমাঈল হোসেন বেঙ্গল জাতীয় পার্টি (এরশাদ)তে থাকাকলীন সময়ে জাতীয় পার্টির দুঃসময়ে ১৯৯০ সালে এরশাদ মুক্তি আন্দোলনের নেতৃত্ব দেন। বিএনপিতে যোগ দেওয়ার পরে এক এগারোতে দুই নেত্রী গ্রেফতার হলে তাদের মুক্তির দাবিতে বিএনপির হয়ে প্রতিদিন জাতীয় প্রেসক্লাব, রির্পোটাস ইউনিটি, ফটোজার্নালিষ্ট এসোসিয়েশন ও শিশু কল্যাণ পরিষদ মিলনায়তনে আন্দোলন ও কর্মসূচি পালন করেন।
আউগুস্ট ভিলহেল্ম ফন শ্লেগেল
আউগুস্ট ভিলহেল্ম ফন শ্লেগেল (৮ সেপ্টেম্বর, ১৭৬৭ – ১২ মে, ১৮৪৫) জার্মান কবি, অনুবাদক ও সমালোচক। তিনি উইলিয়াম শেকসপিয়ারের রচনাগুলো অনুবাদ করেন, এবং এতে শেকসপিয়রের কাজগুলো জার্মান ধ্রুপদে পরিণত হয়। এছাড়া তিনি ইউরোপ মহাদেশের প্রথম সংস্কৃত ভাষার অধ্যাপক এবং ভগবত গীতার প্রথম অনুবাদক।
জীবনী
আউগুস্ট ভিলহেল্ম ১৭৬৭ সালের ৮ই সেপ্টেম্বর হানোফারে জন্মগ্রহণ করেন। ১৮১২ সালের পর তার নামের সাথে ফন শ্লেগেল যুক্ত হয়। তার পিতা ইয়োহান আডলফ শ্লেগেল ছিলেন একজন লুথেরান পুরোহিত। আউগুস্ট হানোফার জিমনেসিয়ামে পড়াশুনা করেন এবং পরে গ্যটিঙেন বিশ্ববিদ্যালয় থেকে ডিগ্রি অর্জন করেন।
ইয়াসুহিরো নাকাসোনে
ইয়াসুহিরো নাকাসোনে (中曽根 康弘) একজন জাপানী রাজনীতিবিদ ছিলেন যিনি ১৯৮২ থেকে ১৯৮৭ সাল পর্যন্ত জাপানের প্রধানমন্ত্রী এবং লিবারেল ডেমোক্র্যাটিক পার্টির প্রেসিডেন্ট হিসাবে কাজ করেছেন। তিনি হাউস অফ রিপ্রেজেনটেটিভ ৫০ বছরেরও বেশি সময় ধরে। তিনি রাষ্ট্রীয় মালিকানাধীন সংস্থাগুলির বেসরকারীকরণ মাধ্যমে চাপ দেওয়ার জন্য এবং জাপানের জাতীয়তাবাদ প্রধানমন্ত্রীর সময়কালে এবং তার পরে পুনরুত্থিত করতে সহায়তা করার জন্য সবচেয়ে বেশি পরিচিত। তিনি তার মৃত্যুর পূর্বে বর্তমান বিশ্বের সবচেয়ে বেশি বয়সী রাষ্ট্রপ্রধান পদে দায়িত্ব পালনকারী জীবিত ব্যক্তি ছিলেন।
আমিনুল হক (অ্যাটর্নি জেনারেল)
পেশা
হক আইন ও সালিশ কেন্দ্রের প্রতিষ্ঠাতা সদস্য ছিলেন, যা বেসরকারী, নাগরিক অধিকার এবং আইনজীবী সহায়তা সংস্থা ছিল।
ফ্রান্‌ৎস বপ
ফ্রান্‌ৎস বপ (Franz Bopp) (১৪ই সেপ্টেম্বর, ১৭৯১—২৩শে অক্টোবর, ১৮৬৭) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাসমূহের তুলনামূলক গবেষণার একজন অগ্রপথিক ছিলেন। এ বিষয়ে তিনি বিপুল কাজ করেন।
বপ সংস্কৃত ভাষা শিক্ষার জন্য ১৮১২ সালে প্যারিসে যান এবং সেখানে দীর্ঘ ৫ বছর তিনি ভাষাটি অধ্যয়ন করেন। ১৮১৬ সালে তার প্রথম বই প্রকাশিত হয়, যার শিরোনাম ছিল Über das Conjugationssystem der Sanskritsprache in Vergleichung mit jenem der griechischen, lateinischen, persischen und germanischen Sprache ("গ্রিক, লাতিন, পারসিক ও জার্মানীয় ভাষার সাথে সংস্কৃত ভাষার ক্রিয়ারূপ ব্যবস্থার তুলনা")। ১৮২৭ সালে তিনি তার দ্বিতীয় বই প্রকাশ করেন, যার শিরোনাম ছিল Ausführliches Lehrgebäude der Sanskritsprache ("সংস্কৃত ভাষার কাঠামোর বিশদ বিবরণ")।
বপের সর্বপ্রধান গবেষণাকর্ম ছিল Vergleichende Grammatik des Sanskrit, Zend, Griechischen, Lateinischen, Litthauischen, Altslawischen, Gotischen und Deutschen (সংস্কৃত, অবেস্তা, গ্রিক, লাতিন, লিথুয়ানীয়, প্রাচীন স্লাভোনীয়, গোথিক ও জার্মান ভাষার তুলনামূলক ব্যাকরণ)। এটি তিনি প্রায় বিশ বছর ধরে ছয়টি খণ্ডে প্রকাশ করেন (১৮৩৩, ১৮৩৫, ১৮৪২, ১৮৪৭, ১৮৪৯, ১৮৫২)।
গীতিআরা সাফিয়া চৌধুরী
গীতিআরা সাফিয়া চৌধুরী অথবা গীতি আরা সাফিয়া চৌধুরী (জন্মঃ ৮ অক্টোবর, ১৯৪৬) একজন বাংলাদেশী ব্যবসায়ী, লেখিকা, এবং ফখরুদ্দিন আহমেদের নেতৃত্বে তত্ত্বাবধায়ক সরকারের সাবেক উপদেষ্টা। তিনি অ্যাডকম লিমিটেডের প্রতিষ্ঠাতা ও চেয়ারম্যান। তিনি বাংলাদেশে আধুনিক বিজ্ঞাপন শিল্প প্রসারে অগ্রণী ভুমিকা পালনকারীদের অন্যতম।
সাংবাদিকতা
শিক্ষা জীবন থেকেই তিনি কলকাতা, করাচী ও ঢাকা র বিভিন্ন পত্রিকায় লেখা-লিখির সাথে জড়িত ছিলেন। কেজি-২ শ্রেনীতে পড়ার সময় পাকিস্তান অবজারভার পত্রিকার শিশুদের জন্য পাতা- ইয়ং অবজারভারে তার প্রথম রচনা প্রকাশ হয়। পরবর্তীতে কর্ম জীবন শুরু হয় করাচিতে, চার বছর তিনি পাকিস্তান অবজারভার পত্রিকার শিশু, নারী ও বিনোদন পাতার সহকারী সম্পাদকের কাজ করেছেন। দুই বছর করাচীর ‘শি ম্যাগাজিন’এ জ্যেষ্ঠ সম্পাদক হিসেবে লিখেছেন তিনি ।
বিজ্ঞাপন ব্যবসা (১৯৭২ - বর্তমান)
করাচীর ‘শি ম্যাগাজিন’এ কাজ করার সময় তিনি বিজ্ঞাপন নিয়ে আগ্রহী হন এবং শৌখিন কপিরাইটারের কাজ করতেন। ১৯৭২ সালে তিনি ইন্টারস্প্যান অ্যাডভার্টাইজিং এজেন্সিতে কপি রাইটার হিসেবে যোগদান করেন, পরবর্তীতে তিনি এই সংস্থার এক্সিকিউটিভ ভাইস প্রেসিডেন্ট হন। ৪ জুলাই, ১৯৭৪-এ ছয়জন কর্মী এবং ১০ হাজার টাকা মূলধন ও ৫০ হাজার টাকা ব্যাংক ঋণ নিয়ে প্রতিষ্ঠা করেন অ্যাডকম নামে অ্যাডভার্টাইজিং এজেন্সি।২০০৫ সালে এশিয়ান অ্যাডভার্টাইজিং তার প্রতিষ্ঠিত অ্যাডকম-কে আজীবন সম্মাননা পুরস্কার দিয়েছে।
বাংলাদেশ সরকারের উপদেষ্টা (২০০৭ - ২০০৮)
তিনি ফখরুদ্দিন আহমেদের নেতৃত্বে তত্ত্বাবধায়ক সরকারের উপদেষ্টা হিসেবে শিল্প ও বাণিজ্য মন্ত্রণালয়, বস্ত্র ও পাট মন্ত্রণালয়, সমাজকল্যাণ মন্ত্রণালয়, মহিলা ও শিশু বিষয়ক মন্ত্রণালয়ের দায়িত্বে ছিলেন। ২০০৭ সালে তিনি মহিলা এবং শিশু বিষয়ক মন্ত্রণালয়ের পরামর্শক হিসেবেও দায়িত্ব পালন করেছেন।
অন্যান্য
ইউনিসেফ তাকে চাকুরীর প্রস্তাব দিলেও, তিনি তা গ্রহণ করেননি । তার নিজস্ব বিজ্ঞাপন সংস্থার কাজ দেখভালের পাশাপাশি তিনি মহিলা ও শিশু, বিজ্ঞাপন ও যোগাযোগ বিষয়ে বিভিন্ন বিশ্ববিদ্যালয়ে বক্তৃতা দিয়ে থাকেন।
ব্যক্তিগত ও শিক্ষা জীবন
তিনি ঢাকায় জন্মগ্রহণ করেন। তার বাবা এ এফ এম সফীউল্লাহ ও মা জাহানারা বেগমের ছয় সন্তান- চার ছেলে ও দুই মেয়ের মধ্যে তিনি সবার বড়। তিনি ঢাকার বিখ্যাত শিক্ষা প্রতিষ্ঠান সেন্ট জেভিয়ার্স কনভেন্ট-এর ছাত্রী ছিলেন। তিনি হলিক্রস কলেজে উচ্চমাধ্যমিক প্রথম বর্ষ পড়েন ও সেন্ট্রাল ওমেন'স কলেজ হতে উচ্চমাধ্যমিক পাস করার পর ঢাকা বিশ্ববিদ্যালয় থেকে ইংরেজি সাহিত্যে অনার্স এবং মাস্টার্স সম্পন্ন করেছেন। ২৬ এপ্রিল, ১৯৬৯  তারিখে তিনি সাবেক সংসদ সদস্য নাজিম কামরান চৌধুরীকে বিয়ে করেন। নাজিম ফারহান চৌধুরী ও ফাহিমা চৌধুরী তার সন্তান। তিনি ভাষাবিদ ড. মুহাম্মদ শহীদুল্লাহ র চতুর্থ ছেলে বাংলা বর্ষপঞ্জি র সংস্কারক ভাষাসৈনিক আবুল জামাল মুহম্মদ তকীয়ূল্লাহ'র ভাতিজি।   অবসর সময়ে তার বই পড়ার শখ রয়েছে।
স্বীকৃতি, পুরস্কার ও সম্মাননা
১৯৭৮ সালে তিনি ঢাকা ক্লাবের প্রথম মহিলা সদস্য হন। জনতা ক্লাব এবং অ্যাডভার্টাইজিং এজেন্সির প্রেসিডেন্ট হিসেবেও দায়িত্ব পালন করেছেন তিনি। তার কাজ ও পেশাগত দক্ষতার জন্য তিনি অনেক পুরস্কার ও স্বীকৃতি পেয়েছেন, তার মধ্যে উল্লেখযোগ্য পুরস্কারের তালিকা নিম্নরুপ-
ভ্যালেরি পেরিন
ভ্যালেরি রিচি পেরিন (Valerie Ritchie Perrine; জন্ম: ৩ সেপ্টেম্বর ১৯৪৩) হলেন একজন মার্কিন অভিনেত্রী ও মডেল। তিনি ১৯৭০-এর দশকের অন্যতম যৌন আবেদনের প্রতীক ছিলেন এবং তার সৌন্দর্য ও অতি সুন্দর চেহারা তাকে হলিউডে স্থান করে দেয়। তিনি লেনি (১৯৭৪) চলচ্চিত্রে হানি ব্রুস চরিত্রে অভিনয়ের জন্য সর্বাধিক পরিচিত। এই কাজের জন্য তিনি শ্রেষ্ঠ সম্ভাবনাময় নবাগত অভিনেত্রী বিভাগে বাফটা পুরস্কার ও কান চলচ্চিত্র উৎসব হতে শ্রেষ্ঠ অভিনেত্রী পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র ভূমিকা হল সুপারম্যান (১৯৭৮), দি ইলেকট্রিক হর্সম্যান (১৯৭৯) ও সুপারম্যান টু (১৯৮০)।
প্রারম্ভিক জীবন
পেরিন ১৯৪৩ সালের ৩রা সেপ্টেম্বর টেক্সাস অঙ্গরাজ্যের গেল্‌ভস্টনে জন্মগ্রহণ করেন। তার পিতা কেনেথ পেরিন ছিলেন একজন সেনা কর্মকর্তা এবং তার মাতা উইনিফ্রেড (প্রদত্ত নাম: ম্যাকজিনলি) ছিলেন একজন নৃত্যশিল্পী। তার পিতা মার্কিন এবং মাতা ব্রিটিশ ছিলেন। তিনি শৈশব কাটান জাপানে এবং এবং কৌশর কাটান প্যারিস ও রোম শহরে। তিনি কলেজে মনোবিজ্ঞান বিষয় নিয়ে পড়াশোনা করেন, কিন্তু এই ধরাবাঁধা জীবনে তিনি বিরক্ত হয়ে তিনি কলেজ ত্যাগ করেন। পেরিন লাস ভেগাস শোগার্ল হিসেবে তার কর্মজীবন শুরু করেন। তার উচ্চাকাঙ্ক্ষা, চালচলন, চেহার ও স্তনের গঠন তাকে শোগার্ল হিসেবে কাজ করতে সাহায্য করে। তিনি স্টারডাস্টের "লিদো দ্য পারি রেভ্যু"-টে প্রথম সারির নৃত্যশিল্পী হিসেবে কাজ শুরু করেন।
কর্মজীবন
১৯৭৪ সালে তাকে বব ফসে পরিচালিত লেনি (১৯৭৪) চলচ্চিত্রে স্ট্যান্ড-আপ কৌতুকাভিনেতা লেনি ব্রুসের স্ত্রী কৌতুকাভিনেত্রী হানি ব্রুস চরিত্রে দেখা যায়। এই চরিত্রে অভিনয়ের জন্য তিনি শ্রেষ্ঠ সম্ভাবনাময় নবাগত অভিনেত্রী বিভাগে বাফটা পুরস্কার ও কান চলচ্চিত্র উৎসব হতে শ্রেষ্ঠ অভিনেত্রী পুরস্কার অর্জন করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন।
১৯৭৬ সালে তিনি জীবনীমূলক ''ডব্লিউ.সি. ফিল্ডস অ্যান্ড মি (১৯৭৬) ছবিতে কার্লোত্তা মন্টি চরিত্রে অভিনয় করেন। তিনি সুপারম্যান (১৯৭৮) অপরাধীদের সর্দার লেক্স লুথরের প্রেমিকে ইভ টেসমেকার চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কারের মনোনয়ন লাভ করেন। তিনি ১৯৮০ সালে এই চলচ্চিত্রের অনুবর্তী পর্ব সুপারম্যান টু''-এ একই চরিত্রে অভিনয় করেন।
ইয়ান স্মিথ (রাজনীতিবিদ)
ইয়ান ডগলাস স্মিথ (৮ এপ্রিল ১৯১৯ – ২০ নভেম্বর ২০০৭) একজন রাজনীতিবিদ, কৃষক এবং যোদ্ধা পাইলট ছিলেন যিনি রোডসিয়া প্রধানমন্ত্রীর প্রধানমন্ত্রী রোডসেশিয়া (অথবা দক্ষিণ রোডেশিয়া; আজকে জিম্বাবুয়ে) ১৯৬৪ সাল থেকে ১৯৭৯ থেকে। দেশের প্রথম প্রধানমন্ত্রী যিনি বিদেশে জন্মগ্রহণ করেননি, তিনি মূলত সাদা সরকারকে নেতৃত্ব দেন রোডেসিয়া এর একতরফা ঘোষণার স্বাধীনতা এক একতরফাভাবে ঘোষিত স্বাধীনতা যুক্তরাজ্য পদে ১৯৬৫ সালে দীর্ঘ বিতর্কের পর। বুশ ওয়ার এর বেশিরভাগ সময়ই তিনি রোডেশিয়ার নিরাপত্তা বাহিনী অনুসরণ করেন এবং পরে আন্তর্জাতিক বিচ্ছিন্নতার প্রায় সকলের জন্য প্রধানমন্ত্রীর দায়িত্ব পালন করেন সাম্প্রদায়িক সমর্থিত কালো রাষ্ট্রগুলির তালিকা অগ্রহণযোগ্য প্রশাসন। স্মিথ, যিনি সাদা রোডেশিয়া ব্যক্তিত্ব হিসেবে বর্ণনা করেছেন, একটি অত্যন্ত বিতর্কিত ব্যক্তিত্ব রয়েছেন- সমর্থকরা তাকে সততা ও দৃষ্টিভঙ্গির একজন মানুষ হিসেবে শ্রদ্ধা করে "যারা আফ্রিকার অস্বস্তিকর সত্য বোঝে", বহিলে ক্রিটিক্স ডেস্ক্রিব আন উঁরেপেন্টান্ট রেসিস্ট বহসে পলিসিস এন্ড একশন্স সিজদ টি দেৎস অফ ঠুসান্ডস এন্ড কন্ট্রিবিউটেড তো জিম্বাবুএ'স লাটের ক্রিসেস.
প্রাইম মিনিস্টার
দক্ষিণ রোডসিয়ান প্রেস বেশিরভাগই মনে করেন যে স্মিথ দীর্ঘকাল স্থায়ী হবে না; এক কলাম তাকে "একটি ক্ষণিক মানুষ" বলে ডাকে, প্রমাণিত নেতাদের আরএফ এর অভাব দ্বারা স্পটলাইটে নিমগ্ন হয়। ফিল্ডের পরিবর্তে তার একমাত্র বাস্তব প্রতিদ্বন্দ্বী উইলিয়াম জন হারপার উইলিয়াম হারপার ছিলেন, যিনি ফেডারেল বছরে ডোমিনিয়ন পার্টি এর দক্ষিণ রোডসিয়ান শাখার নেতৃত্বে ছিলেন। কয়েকজন সাংবাদিকের মতে, আরএফ-ইউএফপি জোট সরকার এর শীর্ষে দক্ষিণ রডেসিয়ান রাজনীতিতে বেলেনস্কি এর আসন্ন পরিচয়ের পরিপ্রেক্ষিতে পূর্বাভাস দেওয়া হয়, কিন্তু ওয়েলেঞ্জস্কি এই ধারণার মধ্যে একটু আগ্রহ দেখিয়ে বলেছিলেন যে তিনি আরএফ-আধিপত্যপূর্ণ গৃহে হস্তক্ষেপ করতে পারবেন না। ব্রিটিশ শ্রম নেতা হ্যারল্ড উইলসন থেকে স্মৃতিচারণ করে স্মরণ করিয়ে দেয় যে রফতানির সাথে ফিল্ডের রিপ্লেসমেন্টটি "নির্মম", এবং জে বি জনস্টন, সলিসবারিতে ব্রিটিশ হাইকমিশনার, তিনি পদ গ্রহণের পর দুই সপ্তাহের জন্য স্মিথের সাথে দেখা করতে অস্বীকৃতি জানিয়েছিলেন। জাওপিইউ নেতা যিহোশূয় নিকোমো নতুন স্মিথ মন্ত্রিপরিষদকে "একটি স্বতন্ত্র স্কোয়াড" নামে অভিহিত করেছিল। সব মানুষের কল্যাণে আগ্রহী নন বরং শুধুমাত্র নিজেরাই ", এবং পূর্বাভাস দিয়েছিলেন যে আরএফ" শেষ পর্যন্ত নিজেদেরকে ধ্বংস করবে "।
স্মিথ মারা যান ইন ২০০৭ এজেড ৮৮.
রুডল্‌ফ ফন রাউমার
রুডল্‌ফ ফন রাউমার (Rudolf von Raumer) (১৮১৫—১৮৭৬) একজন জার্মান ভাষাবিজ্ঞানী। তিনি এর্লাঙেন বিশ্ববিদ্যালয়ে পড়াশোনা করেন এবং আমৃত্যু সেখানেই শিক্ষকতা করেন। তিনি একাকী স্বভাবের ভাষাবিজ্ঞানী ছিলেন এবং ঐতিহ্যবাহী ব্যাকরণবিদ ও আধুনিক ভাষাবিজ্ঞানীদের মধ্যে সংঘটিত সমসাময়িক দ্বন্দ্বে তিনি সক্রিয় অংশ নেন নি। ফলে তার রচনাবলি অবহেলার শিকার হয়। বর্তমানে তাকে উনিশ শতকের ঐতিহাসিক ভাষাবিজ্ঞানের গবেষণা পদ্ধতির অন্যতম অবদানকারী হিসেবে গণ্য করা হয়।
আউগুস্ট ফ্রিড্‌রিশ পট
আউগুস্ট ফ্রিড্‌রিশ পট (August Friedrich Pott) (১৪ই নভেম্বর, ১৮০২, নেটেলরেডে, হানোভার—৫ই জুলাই, ১৮৮৭, হালে) একজন প্রথম দিককার জার্মান ভাষাবিজ্ঞানী।
পট গ্যোটিঙেন বিশ্ববিদ্যালয়ে ধর্ম নিয়ে পড়াশোনা করার সময় তুলনামূলক ভাষাতত্ত্বে আগ্রহী হয়ে পড়েন। তিনি জার্মানির শহর সেলের একজন স্কুলমাস্টার হয়েছিলেন। ১৯২৭ সালে তিনি ডক্টরেট অভিসন্দর্ভ সমাপ্ত করেন এবং বার্লিন বিশ্ববিদ্যালয়ে ফ্রান্‌ৎস বপের সাথে একত্রে গবেষণা করতে যান। বপ ছিলেন ইন্দো-ইউরোপীয় ভাষাবিজ্ঞানের একজন প্রধান অগ্রগামী ব্যক্তিত্ব। পট ১৮৩০ সালে সাধারণ ভাষাবিজ্ঞানের একজন অবেতনভোগী প্রভাষক হিসেবে বার্লিনে কাজ শুরু করেন। ১৮৩৩ সালে তিনি হালে বিশ্ববিদ্যালয়ে অধ্যাপক হিসেবে যোগ দেন। এখানেই তিনি বাকী জীবন কাটিয়ে দেন। তিনি ইন্দো-ইউরোপীয় ভাষাগুলির মধ্যকার ধ্বনি সাদৃশ্য ও বৈসাদৃশ্যের উপর ভিত্তি করে শব্দের ব্যুৎপত্তি নির্ণয়ের আধুনিক পদ্ধতি উদ্ভাবন করেন। এছাড়াও তিনি জিপসি জাতিদের মধ্যে প্রচলিত রোমানি ভাষার সবচেয়ে গুরুত্বপূর্ণ ভাষাবিদ হিসেবে পরিচিত ছিলেন।
ভিলহেল্ম শেরার
ভিলহেল্ম শেরার (২৬শে এপ্রিল, ১৮৪১- ৬ই আগস্ট, ১৮৮৬) একজন জার্মান ভাষাতাত্ত্বিক ও সাহিত্য-ইতিহাসবিদ ছিলেন।
অনুপম রেকর্ডিং মিডিয়া
অনুপম রেকর্ডিং মিডিয়া হচ্ছে একটি প্রযোজনা প্রতিষ্ঠান এবং রেকর্ড লেবেল কোম্পানি, যেটি মূলত প্রযোজনার পাশাপাশি বাজারজাতকরণ করে থাকে এবং দর্শকদের জন্য প্রায় সব ধরনের বিনোদনমুলক অনুষ্ঠান প্রচার করে থাকে।  সংস্থাটির স্বত্বাধিকারী হিসেবে দায়িত্ব পালন করছেন আনোয়ার হোসেন।
ইতিহাস
অনুপম রেকর্ডিং মিডিয়া আনোয়ার হোসেন কর্তৃক প্রতিষ্ঠা করা হয়। সংস্থাটির ইউটিউব চ্যানেল ৩ মিলিয়ন সাবস্ক্রাইবার অতিক্রম করে অনবদ্য রেকর্ড সৃষ্টি করে এবং ইউটিউব থেকে সিলভার প্লে বাটন পুরস্কার লাভ করে।
নির্বাচিত চলচ্চিত্রসমূহ
• খায়রুন সুন্দরী - ফেরদৌস এবং মৌসুমী
• ভালবাসলেই ঘর বাধা যায়না - শাকিব খান এবং অপু বিশ্বাস
• চূড়িওয়ালা - ফেরদৌস
• স্বপ্নের পুরুষ - রিয়াজ এবং শাবনুর
• তুমি বড়ো ভাগ্যবতী - রিয়াজ এবং শাবনুর
• ভূলনা আমার - বাপ্পারাজ এবং শাবনুর
• ইতিহাস - মারুফ এবং রত্না
• সত্যের মৃত্যু নেই - সালমান শাহ এবং শাহনাজ
• মনে পড়ে তোমাকে - রিয়াজ এবং রিয়া সেন
• শান্ত কেন মাস্তান - মান্না এবং শাহানাজ
• ঝিনুক মালা - ফারুক এবং সুচন্দা
• কুলি - ওমর সানী, পপি এবং আমিন খান
• অন্তরে অন্তরে - সালমান শাহ এবং মৌসুমী
• স্বপ্নের বাসর - শাকিব খান, রিয়াজ এবং শাবনুর
• ফুল নেবনা অশ্রু নেব  - শাকিব খান এবং শাবনুর
• পড়েনা চোখের পলক - শাকিব খান এবং রত্না
• প্রিয়া আমার প্রিয়া - শাকিব খান এবং শাহারা
• বলনা কবুল - শাকিব খান এবং অপু বিশ্বাস
• বিক্ষোভ-  সালমান শাহ এবং শাবনুর
ভ্যানবার্ন হোল্ডার
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস এবং ইংরেজ কাউন্টি ক্রিকেটে ওরচেস্টারশায়ার ও মাইনর কাউন্টিজ এবং দক্ষিণ আফ্রিকান ক্রিকেটে অরেঞ্জ ফ্রি স্টেটের প্রতিনিধিত্ব করেছেন তিনি। দলে তিনি মূলতঃ ফাস্ট মিডিয়াম বোলিংয়ে দক্ষতা প্রদর্শন করেছেন। এছাড়াও নিচেরসারিতে ব্যাটিংয়ে পারঙ্গমতা দেখিয়েছেন ভ্যানবার্ন হোল্ডার।
প্রথম-শ্রেণীর ক্রিকেট
১৯৭৩-৭৪ মৌসুমে বার্বাডোসের পক্ষে নিজস্ব সর্বোচ্চ ১২২ রান তুলেন।
আন্তর্জাতিক ক্রিকেট
সমগ্র খেলোয়াড়ী জীবনে চল্লিশ টেস্ট ও বারোটি একদিনের আন্তর্জাতিকে অংশগ্রহণের সুযোগ পেয়েছেন ভ্যানবার্ন হোল্ডার। চার্লি গ্রিফিথ ও ওয়েস হলের সাথে ওয়েস্ট ইন্ডিজের ভয়ঙ্কর বোলিং আক্রমণে দলের অগ্রযাত্রায় যথোচিত ভূমিকা পালন করেছিলেন তিনি।
১৯৬৯ সালে ওয়েস্ট ইন্ডিজ দলের সদস্যরূপে ইংল্যান্ড সফরে যান। ঐ সফরেই তার আন্তর্জাতিক ক্রিকেটে অভিষেক ঘটে ও মাঝারীমানের সফলতা পান। ১৯৭৩ সালে পুনরায় ইংল্যান্ড গমন করেন। ঐ সাড়ে ছয় বছরে দলটি কোন টেস্ট সিরিজে জয় পায়নি।
১৯৭৪-৭৫ মৌসুমে ভারত, পাকিস্তান ও শ্রীলঙ্কা সফরে যান। তন্মধ্যে ভারতের বিপক্ষে ৬/৩৯ বোলিং পরিসংখ্যান গড়ে দলকে আরেকটি সিরিজ জয়ে সহায়তা করেন। ঐ সময়ে তরুণ ও উদীয়মান ফাস্ট বোলারদের আবির্ভাবে দলের বাইরে চলে আসতে হয় তাকে। তবে, ১৯৭৭-৭৮ মৌসুমে বিশ্ব সিরিজ ক্রিকেট শুরু হলে পুনরায় খেলার সুযোগ পান। এ সময়ে অস্ট্রেলিয়া দল ওয়েস্ট ইন্ডিজ সফরে আসে। ত্রিনিদাদ টেস্টে ৬/২৮ লাভ করেন।
১৯৭৮-৭৯ মৌসুমে পুনরায় ভারত সফর নিশ্চিত করেন। তবে, এ সফরে তেমন কোন ভূমিকা পালন করতে ব্যর্থ হন ও এরপরই ক্রিকেট থেকে অবসরের ঘোষণা দেন তিনি। ক্রিকেট খেলা থেকে অবসর গ্রহণের পর ১৯৯২ সালে ইংল্যান্ডে আম্পায়ার হিসেবে প্রথম-শ্রেণীর খেলা পরিচালনা করেছিলেন।
খেলার ধরন
ফাস্ট বোলিং নির্ভর ও দুই যুগ পার করা একচ্ছত্র প্রাধান্যবিস্তারকারী ওয়েস্টইন্ডিজ দলের অন্যতম ফাস্ট বোলার ছিলেন তিনি। মূলতঃ চার্লি গ্রিফিথ ও ওয়েস হলের পরিবর্তিত বোলার হিসেবে দলে ভূমিকা রেখেছেন। বল ফেলায় নিখুঁততা ও দৃঢ়প্রত্যয়ী মনোভাবের অধিকার ভ্যানবার্ন হোল্ডার ৪০ টেস্টে অংশ নিয়ে ১০৯টি টেস্ট উইকেট পেয়েছেন। তবে, ১৯৭৩ সালে সাড়ে ছয় বছর সিরিজ জয় থেকে বঞ্চিত ওয়েস্ট ইন্ডিজ দলের অগ্রযাত্রায় অবিচ্ছেদ্য অংশ ছিলেন তিনি।
সিডি ভিশন
সিডি ভিশন হচ্ছে বাংলাদেশের একটি প্রখ্যাত রেকর্ড লেবেল সংস্থা, যেটি মূলত টেলিভিশন অনুষ্ঠানমালা প্রযোজনা ও প্রকাশনা, অডিও এবং ভিডিও প্রকাশনা এবং অনলাইন প্ল্যাটফর্মগুলিতে শিল্পীদের রেকর্ডিং এবং পূর্ণ দৈর্ঘ্যের বাংলা চলচ্চিত্র প্রকাশ করে।   সিডি ভিশন স্বল্পদৈর্ঘ্য চলচ্চিত্র, নাটক, শোবিজ নিউজ, টেলিফিল্ম, কথাসাহিত্য, বিজ্ঞাপন, সংগীত ভিডিও এবং ডকুমেন্টারি সহ চলচ্চিত্র নির্মাণ করে থাকে।   সংস্থার স্বত্ত্বাধিকারী হচ্ছেন মাহবুব আলম।
ইতিহাস
সিডি ভিশনের স্বত্ত্বাধিকারী হচ্ছেন মাহবুব আলম। সিডি ভিশন ইউটিউব চ্যানেল ১ মিলিয়ন সাবস্ক্রাইবার অতিক্রম করে মাইলফলক সৃষ্টি করে ইউটিউব কর্তৃপক্ষের কাছ থেকে সিলভার বাটন পুরস্কার লাভ করে এবং আইসিটি পুরস্কার লাভ করে।
রাস্‌মুস রাস্ক
রাস্‌মুস রাস্ক (Rasmus Rask,) (নভেম্বর ২২, ১৭৮৭ - নভেম্বর ১৪, ১৮৩২) একজন ডেনীয় ভাষাতাত্ত্বিক ও পণ্ডিত। তিনি কয়েকটি ব্যাকরণ বই রচনা করেছেন এবং তুলনামূলক ধ্বনিতত্ত্ব ও রূপতত্ত্ব বা শব্দতত্ত্ব নিয়ে কাজ করেছেন। রাস্ক ভাষা শিক্ষার জন্য প্রথমে আইসল্যান্ড যান। সেখানে তিনি আইসল্যান্ডীয় ভাষায় তার প্রথম ব্যাকরণ বই রচনা করেন। পরে তিনি রাশিয়া, পার্সিয়া, ভারত ও সিলন (বর্তমান শ্রীলঙ্কা) ভ্রমণ করেন। তার মৃত্যুর কিছুদিন পূর্বে তিনি কোপেনহেগেন বিশ্ববিদ্যালয় এ প্রাচ্য ভাষার অধ্যাপক হিসেবে নিয়োগ লাভ করেন। রাস্ক মূলত তুলনামূলক ভাষাবিজ্ঞান এ তার অবদানের জন্য প্রসিদ্ধ, বিশেষ করে তার প্রাথমিক সূত্র যা পরে গ্রিম্‌স ল বা রাস্ক রুল নামে পরিচিত লাভ করে।
দৈনিক সংবাদ (ভারত)
দৈনিক সংবাদ ভারতীয় রাজ্য ত্রিপুরার রাজধানী আগরতলা শহর থেকে প্রকাশিত বাংলা ভাষার একটি প্রভাতী দৈনিক পত্রিকা। এটি রাজ্যের সর্বাধিক প্রচারিত দৈনিক সংবাদপত্রগুলির মধ্যে একটি। এই সংবাদপত্রটিকে উত্তরপূর্ব ভারতের ভালো মানের বাংলা ভাষার সংবাদপত্রগুলির একটি হিসেবে বিবেচনা করা হয়।
বৈশিষ্ট্য
'দৈনিক সংবাদ' ত্রিপুরায় সবচেয়ে বেশি জনপ্রিয় দৈনিক সংবাদপত্র, কারণ এই পত্রিকায় জনগণের মতামত প্রতিফলিত হয়। 'জনমত' এবং 'সবিনয় নিবেদন' স্তম্ভে প্রত্যেক দিনই পাঠকের কোনো-না-কোনো অভিব্যক্তি গুরুত্ব সহকারে পরিবেশিত হয়ে থাকে। তাই নিত্যদিন সকালে রাজ্যের সব দিকেই এর খোঁজ করে সকল স্তরের মানুষজন। প্রত্যেক দিন কমপক্ষে ১২ পৃষ্ঠার রঙিন সংবাদপত্র বিভিন্ন ধরনের ভারতীয় এবং আন্তর্জাতিক সংবাদ, পর্যালোচনা, বিশিষ্টজনের মতামতসহ নানা প্রবন্ধ ইত্যাদি প্রকাশিত হয়। সপ্তাহের সাত দিনেই অতিরিক্ত পৃষ্ঠা সমেত একই দাম, ৫ টাকায় পাওয়া পাঠকের কাছে উপরি পাওনা। এভাবেই 'দৈনিক সংবাদ' অর্ধ শতক পার করে ৫২তম বছরে পড়ল।
ইয়াকপ গ্রিম
ইয়াকপ গ্রিম (Jacob Grimm) (৪ জানুয়ারি, ১৭৮৫ - ২০ সেপ্টেম্বর, ১৮৬৩) জার্মান ভাষাতাত্ত্বিক, আইনজ্ঞ ও পুরাণবেত্তা। তিনি ভাষাবিজ্ঞানে গ্রিমের রীতির জন্য প্রসিদ্ধ। তার ভাই ভিলহেল্ম গ্রিম গ্রিম ভাতৃদ্বয়ের একজন এবং গ্রিম ভাইদের রূপকথার সহ-লেখক।
প্রাথমিক জীবন
ইয়াকপ ১৭৮৫ সালের ৪ জানুয়ারি হেসেন-কাসেলে জন্মগ্রহণ করেন। তার পিতা ফিলিপ গ্রিম ছিলেন একজন আইনজীবী। তিনি ইয়াকপের ছেলেবেলায় মারা যান। ১৭৯৮ সালে তাকে এবং তার ছোটভাই ভিলহেল্ম গ্রিমকে কাসেলের একটি সরকারি স্কুলে ভর্তি করা হয়। ১৮০২ সালে তিনি মার্বুর্গ বিশ্ববিদ্যালয়ে আইন বিভাগে ভর্তি হন। পরের বছর তার ছোট ভাইও একই বিশ্ববিদ্যালয়ে ভর্তি হন।
গ্রন্থাগারিক
১৮০৮ সালে তার মায়ের মৃত্যুর পর তিনি কিং অফ ভেস্ট্‌ফালিয়ার জেরোম বোনাপার্টে গ্রন্থাগারের তত্ত্বাবধায়ক হিসেবে নিয়োগ লাভ করেন। তখন হেসেন-কাসেল নেপোলিয়ন বোনাপার্ট এর নিয়ন্ত্রণে ছিল। বোনাপার্ট তাকে রাজ্যসভার নিরীক্ষক হিসেবে নিয়োগ দেন। অল্প সময়েই তার বেতন ২০০০ থেকে ৪০০০ ফ্রাঁ হয়। বোনাপার্ট বিতাড়িত হওয়ার পর এবং নির্বাচক হিসেবে পুনঃপ্রতিষ্ঠিত হওয়ার পর ইয়াকপ ১৮১৩ সালে রাষ্ট্রদূত হিসেবে নিয়োগপ্রাপ্ত হন। ১৮১৪ সালে তাকে বইয়ের ক্ষতিপূরণ আদায়ের লক্ষ্যে ফ্রান্সে পাঠানো হয়। তিনি ১৮১৪ থেকে ১৮১৫ সালে ভিয়েনার কংগ্রেসে রাষ্ট্রদূত হিসেবে অংশগ্রহণ করেন। ভিয়েনা থেকে ফেরার পর তাকে পুনরায় প্যারিসে পাঠানো হয় বইয়ের ক্ষতিপূরণ আদায় নিশ্চিত করতে। ইতিমধ্যে তার ভাই ভিলহেল্ম কাসেল গ্রন্থাগারে নিয়োগ পান এবং ১৮১৬ সালে ইয়াকপকে ফল্কেলের অধীনে দ্বিতীয় গ্রন্থাগারিক হিসেবে নিয়োগ দেওয়া হয়। ১৮২৮ সালে ফল্কেলের মৃত্যুর পর দুই ভাই প্রথম ও দ্বিতীয় গ্রন্থাগারিক পদে নিয়োগ লাভের আশা করলেও পরে বই সংরক্ষণকারী রোমেলকে প্রথম স্থান দেওয়া হলে তারা অসন্তুষ্ট হন। ফলে তারা পরের বছর গটিঙেনে এ চলে যান। সেখানে ইয়াকপ অধ্যাপক ও গ্রন্থাগারিক পদে নিয়োগ পান এবং ভিলহেল্ম তার সহকারী হিসেবে নিয়োগ লাভ করেন।
বঙ্গ বিডি
বঙ্গ বিডি হচ্ছে বাংলাদেশের একটি রেকর্ড লেবেল সংস্থা, যেটি বাংলাদেশের প্রথম এবং বৃহত্তম স্ট্রিমিং ভিডিও পরিষেবা প্রদান করার জন্য সুপরিচিত। এছাড়াও এটি ডিজিটাল সংস্করণের জন্য সুপরিচিত এবং দর্শকদের কাছে সর্বশেষতম বা সাম্প্রতিক প্রচারিত অনুষ্ঠানমালার জন্য সুপরিচিত। বঙ্গ বিডির প্রতিষ্ঠাতা ও প্রধান নির্বাহী কর্মকর্তা হচ্ছেন আহাদ মোহাম্মদ।  সংস্থাটি ক্রিকেট অনুরাগীদের জন্য ক্রিকেট ওয়েবসাইট এবং অ্যান্ড্রয়েড অ্যাপ চালু করে। তাদের ওয়েবসাইট অনুযায়ী তাদের ১৫ হাজারের বেশি নাটক, সিনেমা, টিভি শো, ওয়েব সিরিজ, মিউজিক ভিডিও আছে। তাদের ওয়েবসাইটে সরাসরি বাংলাদেশের ও বিদেশের কিছু আইপিটিভি ও সাধারণ টিভি চ্যানেল দেখা যায়।
ইতিহাস
২০১৩ সালে আহাদ মোহাম্মাদ কর্তৃক বঙ্গ বিডি প্রতিষ্ঠা করা হয়। বঙ্গ বিডির ইউটিউব চ্যানেল ২ মিলিয়ন সাবস্ক্রাইবার অতিক্রম করে মাইলফলক সৃষ্টি করে ইউটিউব কর্তৃপক্ষের কাছ থেকে গোল্ডেন প্লে বাটন পুরস্কার লাভ করে এবং আইসিটি পুরস্কার লাভ করে।    প্রতিষ্ঠার পর থেকে প্রায় ১৫০০ এর উপরে বাংলাদেশী চলচ্চিত্র এবং ১০০০ এর উপরে টেলিভিশন ধারাবাহিক, টেলিছবি এবং গানের ভিডিও প্রকাশ করেছে বাংলাদেশের এই প্রযোজনা প্রতিষ্ঠানটি।
২০১৬ সালে প্রতিষ্ঠানটি বঙ্গবিডিক্রিকেট নামে ওয়েবসাইট ও অ্যাপ চালু করে। এজন্য তারা আইসিসি, গাজী টিভি ও ট্রান্সকমের গণমাধ্যম অংশের সাথে বিশেষ চুক্তি করেছে।
২০১৯ সালে বঙ্গ বিডি এনটিভি ও নাগরিকের এর ঈদের নাটক প্রচারের জন্য চুক্তিবদ্ধ হয়।
এই সময় (সংবাদপত্র)
এই সময় হল কলকাতা থেকে প্রকাশিত একটি বাংলা দৈনিক সংবাদপত্র। ২০১২ খ্রিস্টাব্দের ১৫ অক্টোবর যাত্রা শুরু করে 'এই সময়'। এই সংবাদপত্রের প্রথম সম্পাদক ছিলেন সুমন চট্টোপাধ্যায়, বর্তমান সম্পাদক হলেন হীরক বন্দ্যোপাধ্যায়। প্রকাশক বেনেট কোলম্যান অ্যান্ড কোম্পানি লিমিটেড, যে সংস্থা ভারতের প্রতিষ্ঠিত ইংরেজি দৈনিক 'দ্য টাইমস অফ ইন্ডিয়া' প্রকাশ করে। অন্যান্য বাংলা দৈনিক সংবাদপত্রের পাশাপাশি 'এই সময়' কলকাতা তথা পূর্ব ভারতের বাংলা পাঠকমহলে পূর্ণাঙ্গ দৈনিক সংবাদপত্র হিসেবে নিজস্ব জায়গা তৈরি করে নিয়েছে।
বৈশিষ্ট্য
'এই সময়' সংবাদপত্রের সঙ্গে শুরু থেকেই 'অন্য সময়' নামে এক স্থায়ী ক্রোড়পত্র নিত্যদিন প্রকাশিত হয়ে চলেছে। এতে থাকে সংবাদ সমীক্ষা, বিশষজ্ঞের মতামত, বিশিষ্টজনের জীবনযাত্রার ধরন, উদ্‌যাপন, ইত্যাদি। দৈনিক পরিবেশিত স্তম্ভগুলোর মধ্যে থাকে 'এই মুহূর্তে' 'এই শহর', 'এই রাজ্য', 'মতামত', 'এই দেশ', 'ব্যবসাবাণিজ্য', 'এই দুনিয়া' এবং 'খেলার সময়' ইত্যাদি।
ই-পত্রিকা
মুদ্রিত সংবাদপত্রের পাশাপাশি 'এই সময়' ই-পত্রিকাও চালু আছে। এখানেও পত্রিকার বৈশিষ্ট্য হল, আলাদা আলাদা স্তম্ভের জন্যে এক-একটা আলাদা সাইট উপলব্ধ করা যায়।
ফ্রিড্‌রিশ আউগুস্ট ভোল্‌ফ
ফ্রিড্‌রিশ আউগুস্ট ভোল্‌ফ (১৫ ফেব্রুয়ারি, ১৭৫৯ – ৮ আগস্ট, ১৮২৪) একজন জার্মান ভাষাতাত্ত্বিক ও সমালোচক। তাকে সাংস্কৃতিক ভাষাতত্ত্বের জনক বলে অভিহিত করা হয়।
জীবনী
ভোল্‌ফ ১৭৫৯ সালের ১৫ ফেব্রুয়ারি হাইনরদে জন্মগ্রহণ করেন। তার পিতা ছিলেন একজন স্কুল শিক্ষক ও অরগ্যান বাদক। তিনি গ্রামার স্কুলে লাতিন ও গ্রিক ভাষা শিখেন, পাশাপাশি তিনি ফরাসি, ইতালীয়, স্পেনীয় ভাষা, ও সঙ্গীত শিখেন।
১৭৭৭ সালে স্বাধীনভাবে পাঠ গ্রহণে পর তিনি গটিঙেন বিশ্ববিদ্যালয়ে ভর্তি হন। কিংবদন্তি আছে, বিশ্ববিদ্যালয়ে সাংস্কৃতিক ভাষাতত্ত্ব বিভাগে কেউ না থাকা স্বত্বেও তিনি এই বিভাগেই ভর্তি হন।
১৭৭৯ থেকে ১৭৮৩ সাল পর্যন্ত তিনি ইলফ্রেড ও ওস্ট্রোডায় শিক্ষকতা করেন। ১৭৮৩ সালে তিনি প্লাতোর সিম্পোজিয়াম প্রকাশ করেন এবং এই প্রকাশনার জন্য তিনি প্রুশিয়ার হালে বিশ্ববিদ্যালয় থেকে সম্মাননা লাভ করেন।
১৮০৬ সালে হালের যুদ্ধের পর ভোল্‌ফের অধ্যাপনা শেষ হয়। তিনি বার্লিনে চলে যান। সেখানে তার ভিল্‌হেল্ম ফন হুম্বোল্টের সহায়তা লাভ করেন। মার্সেই শহরে যাওয়ার পথে তিনি মারা যান এবং তাকে সেখানে সমাধিস্থ করা হয়।
কার্ল ব্রুগমান
কার্ল ব্রুগ্‌মান (Karl Brugmann) (১৬ই মার্চ, ১৮৪৯—২৯শে জুন, ১৯১৯) একজন জার্মান ভাষাবিজ্ঞানী। তিনি ইন্দো-ইউরোপীয় ভাষাতত্ত্বে তার কাজের জন্য বিখ্যাত। তিনি কর্মজীবনের অধিকাংশ সময় লাইপ্‌ৎসিশ বিশ্ববিদ্যালয়ে সংস্কৃত ভাষা ও তুলনামূলক ভাষাতত্ত্বের অধ্যাপক ছিলেন।
স্বরূপনগর বিধানসভা কেন্দ্র
স্বরূপনগর (বিধানসভা কেন্দ্র) ভারতের পশ্চিমবঙ্গ রাজ্যের উত্তর চব্বিশ পরগনা জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। পূর্বে এই কেন্দ্রটি একটি উন্মুক্ত আসন ছিল।
এলাকা
স্বরূপনগর (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত। পূর্বে এই কেন্দ্রটি বসিরহাট লোকসভা কেন্দ্রের অন্তর্গত ছিল।
১৯৭৭-২০০৬
২০০৬, ২০০১, ১৯৯৬ এবং ১৯৯১ সালে নির্বাচনে, সিপিআই (এম) -এর মুস্তফা বিন কাসেম স্বরূপনগর কেন্দ্র থেকে জয়ী হন তার নিকটতম প্রতিদ্বন্দ্বীকে পরাজিত করেন ২০০৬ সালে কংগ্রেসের নারায়ণ গোস্বামী, ২০০১ সালে তৃণমূল কংগ্রেসের স্বরাজ মিশ্র, ১৯৯৬ সালে কংগ্রেসের দীপ্তি এবং ১৯৯১ সালে কংগ্রেসের আব্দুল হাই সিদ্দিকি। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) -এর আনিসুর রহমান বিশ্বাস ১৯৮৭ সালে কংগ্রেসের আব্দুল হাই সিদ্দিকিকে পরাজিত করেন, ১৯৮২ সালে কংগ্রেসের হারসিত ঘোষকে এবং ১৯৭৭ সালে কংগ্রেসের চন্দ্রনাথ মিশ্রাকে পরাজিত করেন।
১৯৫১-১৯৭২
কংগ্রেসের চন্দ্রনাথ মিশ্রা ১৯৭২ এবং ১৯৭১ সালে জয়ী হন। সিপিআই এর যামিনি রঞ্জন সেন ১৯৬৯ এবং ১৯৬৭ সালে জয়ী হন। কংগ্রেসের আবদুল গফুর ১৯৬২ সালে জয়ী হন। কংগ্রেসের মহম্মদ ইশাক ১৯৫৭ এবং ১৯৫১ সালে স্বাধীন ভারতের প্রথম নির্বাচনে জয়ী হন।
হের্মান গ্রাসমান
হের্মান গ্যুন্টার গ্রাসমান (Hermann Günther Graßmann) (১৫ই এপ্রিল, ১৮০৯—২৬শে সেপ্টেম্বর, ১৮৭৭) একজন জার্মান ভাষাবিজ্ঞানী, গণিতবিদ ও পদার্থবিজ্ঞানী। তিনি একজন বহুশাস্ত্রজ্ঞ ছিলেন। তিনি নব্যমানবতাবাদ ও প্রকাশনা শিল্পের সাথেও জড়িত ছিলেন।
গণিতে অবদান
গণিতের একটি অত্যন্ত গুরুত্বপূর্ণ শাখা রৈখিক বীজগণিত এককভাবে আবিষ্কারের জন্য গ্রাসমানকে অনেক গণিতবিদ মরণোত্তর স্বীকৃতি দিয়েছেন।
পদার্থবিজ্ঞানে অবদান
গ্রাসমান একাধিক বর্ণের আলো মিশে মানুষের চোখে কীভাবে মিশ্র বর্ণের আলো হিসেবে উপলব্ধ হবে, সে ব্যাপারে একটি বীজগণিতনির্ভর তত্ত্ব দেন। এই তত্ত্বটি বর্ণ বিজ্ঞানে গ্রাসমানের বিধিসমূহ হিসেবে সুপরিচিত।
ভাষাবিজ্ঞানে অবদান
গ্রাসমান কর্মজীবনের প্রথম পর্যায়ে গণিত নিয়ে অনেক মৌলক অবদান রাখলেও তৎকালীন গণিতবিদ সম্প্রদায় তার কাজের মর্ম বুঝতে দেরি করে। তার রচিত গণিতের মৌলিক বইগুলি তার জীবদ্দশায় তেমন আদৃত হয়নি। ফলে শেষজীবনে গ্রাসমান গণিতে ধীরে ধীরে আগ্রহ হারিয়ে ঐতিহাসিক ভাষাবিজ্ঞান ও সংস্কৃত ভাষা সংক্রান্ত গবেষণার ব্যাপারে আগ্রহী হয়ে ওঠেন। তিনি জার্মান ভাষার ব্যাকরণের ওপরে বই লেখেন, জার্মান লোকগীতি সংগ্রহ করা শুরু করেন ও সংস্কৃত ভাষা শেখেন। তিনি ঋগ্বেদের জন্য প্রায় ২০০০ পৃষ্ঠা দীর্ঘ একটি সংস্কৃত-জার্মান অভিধান রচনা করেন এবং জার্মান ভাষায় সম্পূর্ণ ঋগ্বেদের অনুবাদ করেন, যার দৈর্ঘ্য ছিল ১০০০ পৃষ্ঠারও বেশি। শেষোক্ত দুই কাজের জন্য তিনি মার্কিন প্রাচ্যবিদ সমাজের (American Orientalists' Society আমেরিকান ওরিয়েন্টালিস্টস সোসাইটি) সদস্যপদ লাভ করেন।
গ্রাসমান ইন্দো-ইউরোপীয় ভাষাসমূহের একটি ধ্বনিবিধি আবিষ্কার করেন, যার নাম দেওয়া হয় গ্রাসমানের বিধি। ট্যুবিঙেন বিশ্ববিদ্যালয় থেকে ১৮৭৬ সালে তাকে ভাষাতত্ত্বে সম্মানসূচক ডক্টরেট সনদ প্রদান করা হয়।
ইয়োহানেস শ্মি‌ট‌ (ভাষাবিজ্ঞানী)
right|thumb|120px|ইয়োহানেস শ্মি‌ট‌ইয়োহানেস শ্মি‌ট‌ (Johannes Schmidt) (২৯শে জুলাই, ১৮৪৩—৪ঠা জুলাই, ১৯০১) একজন জার্মান ভাষাবিজ্ঞানী। তিনি ভাষার বিকাশের তরঙ্গ তত্ত্ব (জার্মান ভাষায় Wellentheorie) আবিষ্কার করেন।
শ্মিট ব্রান্ডেনবুর্গ প্রদেশের প্রেন্‌ৎসলাউ শহরে জন্ম নেন। তিনি প্রখ্যাত ইন্দো-ইউরোপীয় শাস্ত্রজ্ঞ আউগুস্ট শ্লাইখারের কাছে সাংস্কৃতিক ভাষাতত্ত্ব অধ্যয়ন করেন। তিনি ইন্দো-ইউরোপীয় ভাষাসমূহের উপর, বিশেষ করে স্লাভীয় ভাষাসমূহের উপর বিশেষায়িত গবেষণা করেন। ১৮৬৫ সালে তিনি ডক্টরেট ডিগ্রী লাভ করেন এবং ১৮৬৬ সাল থেকে বার্লিনের একটি গ্যুমনাজিউম (gymnasium)-এ শিক্ষক হিসেবে পড়াতে থাকেন।
১৮৬৮ সালে বন বিশ্ববিদ্যালয় তাকে জার্মান ও স্লাভীয় ভাষাসমূহের অধ্যাপক হিসেবে কাজ করার অণুরোধ করে। বন থেকে ১৮৭২ সালে তিনি প্রকাশ করেন ডি ফের্ভান্টশাফট্‌স্‌ভের্হেল্টনিসে ডের ইন্ডোগের্মানিশেন ষ্প্রাখেন (Die Verwandtschaftsverhältnisse der indogermanischen Sprachen, "ইন্দো-জার্মানীয় ভাষাগুলির সম্পর্ক")। এই বইতেই তিনি তার বিখ্যাত তরঙ্গতত্ত্ব প্রথম উপস্থাপন করেন। এই তত্ত্ব অনুসারে কোন ভাষার নতুন বৈশিষ্ট্যগুলি একটি কেন্দ্রীয় বিন্দু থেকে দুর্বল থেকে দুর্বলতর সমকেন্দ্রিক বৃত্তের আকারে ছড়িয়ে পড়ে, ঠিক যেমন পানিতে পাথর ফেললে যে ঢেউয়ের সৃষ্টি হয়। এভাবে বিসদৃশ ভাষাসমূহের মধ্যে সম্পর্ক স্থাপন করা সম্ভব। তিনি এই তত্ত্বটি ১৮৭০-এর নব্যব্যাকরণবিদদের ধ্বনিবিধিগুলির বিরুদ্ধে উপস্থাপন করেছিলেন।
১৮৭৩ থেকে ১৮৭৬ সাল পর্যন্ত শ্মিট অস্ট্রিয়ার গ্রাৎস বিশ্ববিদ্যালয়ে সাংস্কৃতিক ভাষাতত্ত্বের অধ্যাপক ছিলেন। ১৮৭৬ সালে তিনি বার্লিনে ফিরে আসেন এবং সেখানে হুম্বোল্ট বিশ্ববিদ্যালয়ে অধ্যাপনা করেন। তিনি বার্লিনেই ৫৭ বছর বয়সে মারা যান।
সঙ্গীতা মিউজিক
সঙ্গীতা মিউজিক হচ্ছে বাংলাদেশের একটি প্রখ্যাত রেকর্ড লেভেল কোম্পানী, যেটি ১৯৮২ সাল থেকে মিডিয়াতে অডিও ভিডিও বিভাগে সেবা দিয়ে আসছে। সংস্থাটির স্বত্ত্বাধিকারী দায়িত্ব পালন করে আসছেন সেলিম খান।
ইতিহাস
১৯৮২ সালে সেলিম খান কর্তৃক সঙ্গীতা মিউজিক এর প্রতিষ্ঠা করা হয়। সঙ্গীতা বাংলাদেশের প্রাচীনতম রেকর্ড কোম্পানীগুলোর মধ্যে একটি।
উল্লেখযোগ্য অ্যালবাম
• বলতে বলতে চলতে চলতে - ইমরান
• মাটির দেহ - বারী সিদ্দিকী
• দু'চোখে ঘুম আসেনা - বেবী নাজনীন
• ইন্দুবালা - ফজলুর রহমান বাবু
• মিস্টি মেয়ে - আসিফ আকবর এবং ডলি শায়ন্তনী
• দুঃখ দিলে দুঃখ পাবি - বারি সিদ্দীকি
• নান্টু ঘটক - মমতাজ
• মরার কোকিলে - বেবী নাজনীন
ঈগল মিউজিক
ঈগল মিউজিক হচ্ছে বাংলাদেশের একটি রেকর্ড লেবেল সংস্থা, যেটি একক সঙ্গীত, চলচ্চিত্র, সংগীত অ্যালবাম, অডিও এবং ভিডিও অ্যালবামের প্রযোজনার পাশাপাশি টেলিভিশন অনুষ্ঠানমালা সরবরাহ ও বিতরণ করে থাকে।    সংস্থাটির স্বত্ত্বাধিকারী হচ্ছেন কচি আহমেদ।এটি প্রধানত ইউটিউবে অনুষ্ঠানমালা প্রচার করে থাকে। সংস্থাটির একাধিক ইউটিউব চ্যানেল রয়েছে।বিশেষত তাদের একক সঙ্গীত প্রকাশের ইউটিউব প্লাটফর্মের নাম নাম হচ্ছে "Eagle Music Video Station"।
ইতিহাস
ঈগল মিউজিক কচি আহমেদ প্রতিষ্ঠা করেন। ঈগল মিউজিক এর ইউটিউব চ্যানেল ২ মিলিয়ন সাবস্ক্রাইবার অতিক্রম করে মাইলফলক সৃষ্টি করে ইউটিউব কর্তৃপক্ষের কাছ থেকে গোল্ডেন প্লে বাটন পুরস্কার লাভ করে। ঈগল মিউজিক কোম্পানী এর অধীনে ২০১৬ সালের ২৫ জুন তারিখে ইউটিউব এর যাত্রা শুরু হয়। প্রতিষ্ঠার পর থেকে প্রায় ১০০০ এর উপরে বাংলা চলচ্চিত্র এবং ৫০০ এর উপরে সঙ্গীত অ্যালবাম এবং টেলিভিশন নাটক মুক্তি দেওয়া হয়। ইউটিউবে তাদের প্রকাশিত অপরাধী গানটি বাংলা গান হিসেবে বিশ্ব র‌্যাঙ্কিংয়ে জায়াগ দখল করে নেয়,      গানটি গেয়েছিলেন আরমান আলিফ।
উল্লেখযোগ্য চলচ্চিত্রসমূহ
• অনন্ত ভালবাসা - শাকিব খান এবং আইরিন
• হৃদয় আমার নাম - শাকিব খান এবং আইরিন
• মায়ের সম্মান - রিয়াজ এবং পূর্নিমা
• ও প্রিয়া তুমি কোথায় - শাকিব খান, রিয়াজ এবং শাবনুর
• এক টাকার বউ - শাকিব খান এবং শাবনুর
চুনারুঘাট উপজেলা
চুনারুঘাট উপজেলা বাংলাদেশের হবিগঞ্জ জেলার একটি প্রশাসনিক এলাকা। চুনারুঘাটের প্রাচীন নাম ছিল 'তরফ'। তরফ রাজ্য নামেই বহুকাল আগে ডাকা হতো চুনারুঘাটকে। ধীরে ধীরে নাম পরিবর্তন হয়ে এখন চুনারুঘাট নামেই পরিচিত। ব্যবসায়িক কারণে ত্রিপুরা রাজ্যের বণিকরা তরফ রাজ্যে চুনাপাথর নিয়ে আসতেন (খোয়াই) নদীপথে। প্রচুর চুনাপাথর এই অঞ্চলে আসত। ব্যবসায়ীগণ এখানে এসে চুনাপাথর ক্রয়-বিক্রয় করতেন। প্রথমে লোকে বলত চুনের-আট বা চুনাহাট, বর্তমানে বই বা পত্রিকাতে চুনারুঘাট লিখলেও গ্রামীণ জনগণ চুনাআট বা চুনারঘাট নামেই ডাকেন। কালক্রমে এটি হয়ে ওঠে ঐতিহ্যবাহী জনপদ চুনারুঘাট। চুনারুঘাট আয়তনে হবিগঞ্জ জেলার সবচেয়ে বড় উপজেলা। চা বাগান, রাবার বাগান, লিচু, লেবু, টক কমলার জন্য চুনারুঘাট বিখ্যাত।
অবস্থান ও আয়তন
এই উপজেলার উত্তরে হবিগঞ্জ সদর উপজেলা ও বাহুবল উপজেলা, দক্ষিণে ভারতের ত্রিপুরা, পূর্বে মৌলভীবাজার জেলার শ্রীমঙ্গল উপজেলা ও ভারতের ত্রিপুরা, পশ্চিমে মাধবপুর উপজেলা।
নামকরণ
তুঙ্গাচল থেকে তরফ, তরফ থেকে চুনারুঘাট। চুনারুঘাটের প্রচীন নাম ছিল তুঙ্গাচল পরবর্তীতে সিপাসালার সৈয়দ নাসির উদ্দিন তুঙ্গাচল বিজয় করে নাম রাখেন তরফ রাজ্য৷ এই তরফ রাজ্য নামেই বহুকাল আগে ডাকা হতো চুনারুঘাটকে । ধীরে ধীরে নাম পরিবর্তন হয়ে এখন চুনারুঘাট নামেই পরিচিত। ব্যবসায়িক কারণে ত্রিপুরা রাজ্যের বণিকরা তরফ রাজ্যে চুনাপাথর নিয়ে আসতেন (খোয়াই) নদীপথে। প্রচুর চুনাপাথর এই অঞ্চলে আসত। ব্যবসায়ীগণ এখানে এসে চুনাপাথর ক্রয়-বিক্রয় করতেন। প্রথমে লোকে বলত চুনের-আট বা চুনাহাট, বর্তমানে বই বা পত্রিকাতে চুনারুঘাট লিখলেও গ্রামীন জনগণ চুনাআট বা চুনারঘাট নামেই ডাকেন। কালক্রমে এটি হয়ে ওঠে ঐতিহ্যবাহী জনপদ চুনারুঘাট। চুনারুঘাটের একটি পত্রিকা তরফ বার্তা ও একটি ইটের ভাটা তরফ বিক্সস চুনারুঘাটের প্রাচীন নামকে এখনো ধারণ করে৷
মুক্তিযুদ্ধে চুনারুঘাট
মুক্তিযুদ্ধে চুনারুঘাট উপজেলা ৪নং সেক্টরের অধীনে ছিল। এই অঞ্চলের সেক্টর কমান্ডার ছিলেন মেজর কমান্ডার (অবঃ) সি আর দত্ত (বীরউত্তম)। এছাড়াও আর অসংখ্য মুক্তিযুদ্ধা চুনারুঘাটের হয়ে স্বাধীনতা যুদ্ধে অংশগ্রহন করেন৷
প্রাচীন ইতিহাস
চুনারুঘাটের রাজাপুর (টেকরঘাট) ছিল হিন্দু রাজ্য তুঙ্গাচলের রাজধানী। রাজা আছক নারায়ণ ছিলেন এর শেষ হিন্দু শাসক৷ যিনি ১৩০৪ সালে তরফ দখলে পরাজিত হন এবং তুঙ্গাচলের নাম পরিবর্তন করে তরফ রাখা হয়   তরফের প্রথম মুসলিম শাসক ছিলেন সৈয়দ নাসিরুদ্দিন, যিনি বিখ্যাত মুরারবন্দ দরগাহ শরীফে সমাহিত হন। ১৫৮১ সালে চুনারুঘাটে তরফ ও (টুইপ্রা) ত্রিপুরা রাজ্যের মধ্যে জিলকুয়ার যুদ্ধ সংঘটিত হয়। খোয়াই নদী ছিল অন্যান্য স্থানের সাথে যাতায়াত ও যোগাযোগের একমাত্র মাধ্যম। বোড়াইল বা বড়াইল মৌজায় নদীর পশ্চিম তীরে একটি ঘাট ছিল। ব্যাবসায়িক কারনে ত্রিপুরা রাজ্যের বনিকরা তরফ রাজ্যে চুনাপাথর নিয়ে আসতেন (খোয়াই) নদীপথে। প্রচুর চুনাপাথর এই অঞ্চলে আসত। ব্যবসায়ীগণ এখানে এসে চুনাপাথর ক্রয়-বিক্রয় করতেন। প্রথমে লোকে বলত চুনের-আট বা চুনাহাট, বর্তমানে বই বা পত্রিকাতে চুনারুঘাট লিখলেও গ্রামীন জনগন চুনাআট বা চুনারঘাট নামেই ডাকেন। কালক্রমে এটি হয়ে ওঠে ঐতিহ্যবাহী জনপদ চুনারুঘাট। ১৯১৪ সালে চুনারুঘাট থানা প্রতিষ্ঠিত হয়। যা চুনারুঘাটের মুছিকান্দি গ্রামের নালমুখ  বাজারে। পরবর্তীতে নদী ভাঙনের শংকায় থানা বিলীন হতে পারে ভেবে বর্তমান বড়াইল মৌজায় চুনারুঘাট থানা স্থানান্তর করা করা হয়।
ভূপ্রকৃতি
নদী- পাহাড়- বন - চা বাগান ঘেরা একটি উপজেলা চুনারুঘাট৷ ছোট বড় অসংখ্য বিল ও হাওর ঘেরা অঞ্চল ছিল চুনারুঘাট। ১০ টি বিশাল হাওর নিয়ে এই তরফ অঞ্চল ছিল। যদিও চুনারুঘাট উপজেলাতে বড় কোন হাওর নেই। নদী নালা মারা যাওয়ার ফলে তেমন পানি আর কোথাও দেখা মিলেনা। এই অঞ্চলের ছোট বড় অসংখ্য টিলা রয়েছে।
নদ-নদী- খাল- বিল
খোয়াই নদীর প্রাচীন নাম৷ প্রচীন নাম খোয়াই নামের উৎপত্তি সম্পর্কে একটি কিংবদন্তি প্রবাদ আছে : খোয়াই নদীর প্রাচীন নাম ক্ষমা বা ক্ষেমা । ক্ষেমা নাম করণের পেছনে একটি জনপ্রবাদ রয়েছে। একবার এক ভিনদেশী বণিক তার পানসী নৌকা নিয়ে এই নদীর তীরে নোঙ্গর করে ফেলে খাসিয়াদের একটি পূজা উৎসব উপভোগ করছিল। যুবকের রূপে মুগ্ধ হয়ে অভিজাত এক খাসিয়া কন্যা তাকে ভালবেসে বিয়ে করার জন্য ইচ্ছা প্রকাশ করে । কিন্তু খাসিয়া সম্প্রদায় তাকে নিজেদের সম্প্রদায়ের একজন যুবকের সাথে ঐ কন্যার বিবাহ দিলে ক্ষেমা বা ক্ষাম নামের ঐ খাসিয়া কন্যা নদীতে আত্মাহুতি দেন । সেই থেকে এই নদীর নাম ক্ষেমা বা ক্ষমা৷
করাঙ্গী ও সুতাং নদী এখনো প্রবাহমান। তাছাড়াও চন্দনা নামের একটি খাল যা দূত নগরায়নের ফলে হারিয়ে যেতে বসেছে। চন্নার ডর নামে কিছু অংশ এখনো দৃশ্যমান তবে সেখানে ফেলা হচ্ছে বর্জ্য।
রেলপথ
হবিগঞ্জ বাজার–শায়েস্তাগঞ্জ–বাল্লা রেলপথ
শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে।
শায়েস্তাগঞ্জ জংশন
বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়।